Nos G. miseratione divinâ Episcopus Cabilonensis, notum facimus universis præsentes litteras inspecturis, quòd anno Domini millesimo ducentesimo nonagesimo-sexto, die sabbati antè festum beati Hilarii, præsentavit nobis apud Firmitatem super Gronam Frater Guido monachus Trenorchiensis, ex parte religiosi viri Abbatis Trenorchiensis, Guillelmum de Trenorchio, clericum filium quondam Guillelmi de Trenorchio, ad curam  regimen Ecclesiæ Beatæ Mariæ de Castro Trenorchio, ad quem Abbatem spectat præsentatio Ecclesiæ memoratæ. Et nos præfatum clericum ad curam  regimen dictæ Ecclesiæ non admisimus, pro eo videlicèt quòd nos sumus exequutores à Sede Apostolicâ deputati super provisione ab eadem Sede factâ Domino Symoni dicto Nyais de Dimenie Presbytero Lingonensis diœcesis de aliquo beneficio constituto cum cura vel sinè cura competente ad collationem  præsentationem religiosorum virorum Abbatis  Conventûs Trenorchiensium, conjunctim  divisim, prout in litteris Apostolicis ex parte dicti Presbyteri impetratis pleniùs continetur: quibus litteris obedire volumus ut tenemur. In cujus rei testimonium sigillum nostrum præsentibus litteris duximus apponendum. Datum anno  loco prædictis.